# Ammunas

### De Viquipèdia

Ammunas (rei vers 1550-1530 aC), fill i successor de Zidantas I. Portava el títol de Labarna. La seva dona es deia Tawanna. Va tenir al menys set fills: Huzziyas que el va succeir i dos mes, als que Huzziyas va matar: Tittiya, que fou cap de la guàrdia reial, i Zuru, probablement germà d'Ammunas, després cap de la guàrdia reial (i pare del futur rei Tahurwailis), va enviar al seu fill Tahurwailis (que en aquell moment era "cap de la llança d'or" un càrrec militar de la cort) a matar a Tittiya que devia tenir millors drets al tron; Hantilis, mort igualment per Zuru, el cap de la guàrdia reial, que va enviar a Tarushsu com assassí, perquè igualment devia tenir millors drets al tron. I cinc mes que el van sobreviure i van participar al complot contra Telepinus però segurament sense molta implicació ja que només foren enviats a l'exili, si bé mes tard un oficial de nom Tanuwa els va matar encara que Telepinus va rebutjar cap responsabilitat en aquest crim.

En aquest regnat es van perdre molts territoris si be no està especificat quins foren; es van perdre terres indeterminades a l'occident (Arzawa) i Pala (al nord-est d'Anatòlia) i extenses zones al sud-est. De la seva crònica, coneguda només en part, resulta que va lluitar contra Sattiwara, contra la terra del riu Hulanna, i contra la ciutat de Suluki, tots al bell mig de les terres hitites. Zalpa i Purushanda son esmentades però com a lloc que estigueren al costat del rei; es pot establir que Tegarama es va constituir en regne amb una dinastia hurrita; Adaniya va deixar de ser hitita, i el primer rei independent de Kizzuwatna, Pariyawatri, pare d' Isputahsu, o potser Pilliya (un possible antecessor de Pariyawati no prou documentat) es va establir a l'antiga Adaniya.

Va morir bastant gran per la nombrosa família que tenia. Durant el seu regnat el seu fill Huzziyas va matar a diversos rivals a la successió. El seu fill Huzziyas I el va succeir.

Obtingut de "http://ca.wikipedia.org../../../a/m/m/Ammunas.html"

Categoria: Reis hitites

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Galego
- עברית
- Nederlands